Fid-dibattitu li presentement għaddej fil-Parlament dwar l-ugwaljanza bejn il-ġeneri u kif din għandha tkun manfestata fid-diversi liġijiet Maltin qed tintuża kontinwament il-kelma tolleranza. Imma li tittollera jfisser li taċċetta għax ma tistax tagħmel mod ieħor. Li tittollera, safejn naf jiena jfisser li tissaporti affarijiet li ma taqbilx magħhom. Għalkemm hu dejjem pass il-quddiem li tittollera dak li ma taqbilx miegħu mhuwiex biżżejjed li l-ugwaljanza tkun tollerata. Hemm bżonn nimxu l-quddiem mit-tolleranza għal aċċettazzjoni tad-diversita. Aħna ugwali għax aħna lkoll bnedmin. Kull wieħed minna jixraqlu li jkun rispettat għax hu persuna umana.